Document ID: /roh_data/filtered/fineweb-2-filterrobots_roh.jsonl.gz/41291

Er en vista a dapli infecziuns l'atun 2022 desista la conferenza da directurs e directuras chantunals da sanadad da cussegliar mesiras. Il dumber da glieud che sto ir en l'ospital crescha bain en il mument, i dettia dentant segns d'ina stagnaziun dals cas da corona.
Mo cusseglià da purtar mascrinas en cas d'auta ristga
Sa schurmigiar cun mascrinas è raschunaivel en situaziuns cun auta ristga da s'infectar. Quai per exempel en grondas massas d'umans, sco per exempel en il traffic public. Plirs chantuns han gia reintroducì in obligatori da purtar mascras en l'ospital.
Tenor la conferenza è la situaziun en ils ospitals en il mument difficila or d'ina autra raschun: I manca il persunal e la glieud saja stancla suenter ils dus onns da pandemia.